CELEX: 32017D1573
Language: fi
Date: 2017-09-15 00:00:00
Title: Neuvoston täytäntöönpanopäätös (YUTP) 2017/1573, annettu 15 päivänä syyskuuta 2017, Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 täytäntöönpanosta

16.9.2017   
            
            
               FI
            
            
               Euroopan unionin virallinen lehti
            
            
               L 238/51
            
         NEUVOSTON TÄYTÄNTÖÖNPANOPÄÄTÖS (YUTP) 2017/1573,
   annettu 15 päivänä syyskuuta 2017,
   Korean demokraattista kansantasavaltaa koskevista rajoittavista toimenpiteistä annetun päätöksen (YUTP) 2016/849 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon Korean demokraattista kansantasavaltaa koskevista rajoittavista toimenpiteistä ja päätöksen 2013/183/YUTP kumoamisesta 27 päivänä toukokuuta 2016 annetun neuvoston päätöksen (YUTP) 2016/849 (1) ja erityisesti sen 33 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:
   
               (1)
            
            
               Neuvosto hyväksyi 27 päivänä toukokuuta 2016 päätöksen (YUTP) 2016/849.
            
         
               (2)
            
            
               Yhdistyneiden kansakuntien turvallisuusneuvosto hyväksyi 11 päivänä syyskuuta 2017 päätöslauselman 2375 (2017), jolla lisättiin yksi henkilö ja kolme yhteisöä luetteloon, joka koskee henkilöitä ja yhteisöjä, joihin kohdistetaan rajoittavia toimenpiteitä.
            
         
               (3)
            
            
               Päätöksen (YUTP) 2016/849 liite I olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2016/849 liite I tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 15 päivänä syyskuuta 2017.
      
         
            Neuvoston puolesta
         
         
            Puheenjohtaja
         
         M. MAASIKAS
      
   
   
      (1)  EUVL L 141, 28.5.2016, s. 79.
   
      LIITE
      Lisätään jäljempänä mainitut henkilöt ja yhteisöt päätöksen (YUTP) /2016/849 liitteessä I olevaan luetteloon henkilöistä ja yhteisöistä, joihin sovelletaan rajoittavia toimenpiteitä.
      A.   Henkilöt
      
      
                   
               
               
                  Nimi
               
               
                  Peitenimi
               
               
                  Tunnistustiedot
               
               
                  YK nimennyt
               
               
                  Perusteet
               
            
                  63.
               
               
                  Pak Yon Sik
               
               
                   
               
               
                  Kansalaisuus: Korean demokraattinen kansantasavalta
                  Syntymävuosi: 1950
               
               
                  11.9.2017
               
               
                  Korean työväenpuolueen keskussotilaskomission jäsen; komissio on vastuussa Korean työväenpuolueen sotilaspolitiikan kehittämisestä ja toteuttamisesta, se komentaa ja valvoo Pohjois-Korean armeijaa ja auttaa ohjaamaan maan sotilaallista puolustusteollisuutta.
               
            B.   Yhteisöt
      
      
                   
               
               
                  Nimi
               
               
                  Alias
               
               
                  Sijainti
               
               
                  YK nimennyt
               
               
                  Muita tietoja
               
            
                  51.
               
               
                  Korean työväenpuolueen keskussotilaskomissio (CMC)
               
               
                   
               
               
                  Pjongjang, Pohjois-Korea
               
               
                  11.9.2017
               
               
                  Keskussotilaskomissio on vastuussa Korean työväenpuolueen sotilaspolitiikan kehittämisestä ja toteuttamisesta, se komentaa ja valvoo Pohjois-Korean armeijaa ja auttaa ohjaamaan maan sotilaallista puolustusteollisuutta koordinoiden toimintaansa valtiollisten asioiden neuvoston kanssa.
               
            
                  52.
               
               
                  Organisointi- ja ohjausosasto (OGD)
               
               
                   
               
               
                  Korean demokraattinen kansantasavalta
               
               
                  11.9.2017
               
               
                  Organisointi- ja ohjausosasto on Korean työväenpuolueen vaikutusvaltainen elin. Se ohjaa Korean työväenpuolueen, Pohjois-Korean armeijan ja valtionhallinnon tärkeimpiä henkilöstövalintoja. Se myös valvoo Pohjois-Korean kaikkia poliittisia asioita ja sen kautta toteutetaan Pohjois-Korean sensuuripolitiikkaa.
               
            
                  53.
               
               
                  Korean työväenpuolueen propaganda- ja kansankiihotusosasto
               
               
                   
               
               
                  Pjongjang, Pohjois-Korea
               
               
                  11.9.2017
               
               
                  Propaganda- ja kansankiihotusosasto valvoo täysin mediaa, jota se käyttää kontrolloidakseen kansaa Pohjois-Korean johtajien nimissä. Propaganda- ja kansankiihotusosasto myös osallistuu Pohjois-Korean hallituksen sensuurin toteuttamiseen tai on vastuussa siitä, mukaan lukien sanomalehdet, radio ja televisio.